Felix Dennis ble født i 1947 og etter å ha forlatt Harrow College of Art har han hevdet å ha kastet bort mye tid med spille rhythm and blues med ulike musikkgrupper. Hans karriere som utgiver startet som gateselger av undergrunnsmagasinet i 1971. Bladet opprørte jevnlig det britiske etablissementet med en blanding av venstreorienterte artikler, diskusjoner om dop, sex og politikk. Med et oppmerksomt øye for detaljer ble Dennis raskt forfremmet til medredaktør. Han ble arrestert av de britiske myndigheter som medredaktør i den lengste konspirasjonsrettssak i engelsk historie over en misforstått utgave av bladets temanummer «Skolebarn» hvor redaktørene hadde invitert bidrag for barn. I tillegg hadde denne utgaven blant annet trykket en seksuell antydende tegning av Robert Crumb om «Bjørnen Rupert», en populær britisk avisserie for barn. Dette førte til arrestasjon av Jim Anderson, Richard Neville og Felix Dennis. Flere var med, blant annet Dennis, å spille inn en plate sammen med John Lennon for å skaffe penger for de anklagedes forsvar. En redegjørelse av rettssaken kan bli lest på .